open-index/open-wikipedia-markdown huggingface dataset:
Ανάπτυξη του ανθρώπου (βιολογία)

Η **ανάπτυξη του ανθρώπου** ξεκινάει από τη δημιουργία του ζυγωτού. Στη συνέχεια το ζυγωτό διαιρείται μέσα στη μήτρα της γυναίκας για να γίνει ένα έμβρυο, το οποίο σε μια περίοδο 9 μηνών της κύησης γίνεται ένα ανθρώπινο βρέφος. Μετά τον τοκετό ο άνθρωπος συνεχίζει να αναπτύσσεται και φυσιολογικά περνάει από τα στάδια της βρεφικής, παιδικής και εφηβικής ηλικίας ώσπου να ενηλικιωθεί. Η βρεφική ηλικία διαρκεί δύο περίπου χρόνια και χαρακτηρίζεται από ραγδαία ανάπτυξη. Κατά την παιδική ηλικία αλλάζουν προοδευτικά οι αναλογίες του σώματος. Κατά την εφηβεία η ανάπτυξη επιταχύνεται, εμφανίζονται τα δευτερεύοντα χαρακτηριστικά του φύλου, ενώ τα γεννητικά όργανα ωριμάζουν και γίνονται λειτουργικά. Οι νεαροί ενήλικες έχουν φτάσει στο μέγιστο της μυϊκής τους δύναμης και της αντιληπτικής τους ικανότητας. Προοδευτικά όμως και ανεπαίσθητα το σώμα χάνει ορισμένες ικανότητες του και τελικά έρχεται το τελευταίο στάδιο, το γήρας. Η διαδικασία αυτή, που είναι μη αναστρέψιμη, οφείλεται σε κληρονομικούς και σε εξωγενείς παράγοντες.

## Στάδια ανάπτυξης του ανθρώπου
* **Εμβρυϊκή ηλικία**
Η Εμβρυϊκή ηλικία είναι το πρώτο στάδιο ανάπτυξης του ανθρώπου. Ξεκινάει με τη δημιουργία του ζυγωτού και τελειώνει με τη γέννα. Διαρκεί συνολικά 38 εβδομάδες (9 μήνες).
* **Βρεφική ηλικία**
Η Βρεφική ηλικία ξεκινάει από τη γέννηση και διαρκεί 1 με 2 χρόνια περίπου.
* **Παιδική ηλικία**
Η Παιδική ηλικία ξεκινάει συνήθως από τη στιγμή που ο άνθρωπος μάθει να περπατάει.
* **Εφηβεία**
Η Εφηβεία είναι η περίοδος μεταξύ 15 έως 18 ή 20 ετών περίπου. Σε αυτές τις ηλικίες η ανάπτυξη επιταχύνεται κι εμφανίζονται τα δευτερεύοντα χαρακτηριστικά του φύλου.
* **Πρώιμη ενήλικη ηλικία**
Νεαρός ενήλικας βιολογικά είναι ο άνθρωπος που έχει αναπτυχθεί πλήρως και βρίσκεται μεταξύ 20 έως 45 ετών περίπου.
* **Μέση ηλικία**
Η Μέση ηλικία ξεκινάει σε ηλικία 45 ετών και διαρκεί έως τα 65 έτη περίπου. Το σώμα αρχίζει να χάνει κάποιες ικανότητές του.
* **Γεροντική ηλικία**
Η Γεροντική ηλικία είναι το τελευταίο στάδιο της ανθρώπινης ζωής και ξεκινάει συνήθως μετά τα 65 έτη.

Κατηγορία:Ανθρωπολογία
Καριγιόν

μικρογραφία |Καριγιόν σε καθεδρικό ναό στην Ολλανδία.
Το **Καριγιόν** (αγγ-γαλ:Carillon) είναι μουσικό όργανο, το οποίο αποτελείται από 23 τουλάχιστον καμπάνες χορδισμένες σε σωστό τονικό ύψος (με έκταση δύο ή περισσότερες οκτάβες) και τοποθετείται κυρίως σε κωδωνοστάσια καθεδρικών ναών, αλλά και σε πύργους κάστρων..

## Ιστορία
Το καριγιόν εμφανίστηκε αρχικά στη Γαλλία  κατά τον 14ο αιώνα σαν όργανο με τέσσερις καμπάνες, απ' όπου πήρε και το όνομά του (Λατινικά: quadrilionem). Εξελίχθηκε όμως στις πόλεις τού Βελγίου και της πεδινής Ολλανδίας, όπου προστίθενται περισσότερες καμπάνες, αλλά ταυτόχρονα προστίθεται και ξύλινο κλαβιέ για την εκτέλεση ρυθμικών μελωδιών. Αυτή η καινοτομία γίνεται δημοφιλής και φθάνει στο αποκορύφωμά της τον 17ο αιώνα από τους αδελφούς Pieter and François Hemony.

## ''Περιγραφή''
μικρογραφία | αριστερά |Ο Jeff Daehn (Mayo Clinic) παίζει το Καριγιόν
Θεωρείται το δεύτερο βαρύτερο όργανο στον κόσμο μετά το Εκκλησιαστικό όργανο και μπορεί να ξεπεράσει και τους 100 τόνους. 
Στο κλαβιέ τα κλειδιά είναι ξύλινοι μοχλοί 60 περίπου εκατοστών και ονομάζονται *κλομπ*, επειδή στο τέλος στρογγυλοποιούνται, ώστε να μπορούν να παιχτούν με κλειστή γροθιά. Αυτά λειτουργούν με ένα σύστημα μετάδοσης, το οποίο μεταφέρει την κίνηση στα γλωσσίδια των καμπανών με σύρματα από ανοξείδωτο  χάλυβα.
Τα πεντάλ επιτρέπουν στον εκτελεστή να παίξει μπάσες νότες με τις κινήσεις των ποδιών.
Σε πολλά καριγιόν έχουν τοποθετηθεί αυτόματοι μηχανισμοί, που αποδίδουν απλές μελωδίες.

## Ηχητικό δείγμα

## Σήμερα
μικρογραφία | Ανακοίνωση για κοντσέρτο Καριγιόν-Carillon

Υπάρχουν πάμπολλα μουσικά σχολεία όπου διδάσκεται το Καριγιόν. Πρώτο είναι το διεθνές σχολείο  "Royal Carillon School, Jef Denyn" στο
Μέχελεν του Βελγίου. Από το σχολείο αυτό προήλθε και η επιστήμη της (Campanology) Καμπανολογίας. Ακολουθούν τα πανεπιστήμια της Ολλανδίας και των Ηνωμένων Πολιτειών.
Στις επίσημες θρησκευτικές εορτές των καθεδρικών ναών των πόλεων τα κονσέρτα  Καριγιόν θεωρούνται δημοφιλή και έχουν μεγάλη επιτυχία, ενώ σε πανεπιστήμια διεξάγονται διαγωνισμοί συνθέσεων

## Παραπομπές


## Εξωτερικοί σύνδεσμοι

Κατηγορία:Πληκτροφόρα μουσικά όργανα
Κατηγορία:Μουσικά όργανα
Τιμ Νες

Ο **Τιμ Νες**, γεννημένος στις 30 Οκτωβρίου 1971 στο Ντάρμστατ της Γερμανίας, είναι πρώην διεθνής επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στην θέση του σέντερ.

## Καριέρα
Ο Νες ξεκίνησε να αγωνίζεται σε ηλικία οκτώ ετών στα τμήματα υποδομής της ομώνυμης ομάδας της γενέτειρας του, της Ντάρμστατ. Το 1989, μεταγράφηκε στην TV Λάνγκεν, η οποία υποβιβάστηκε από την πρώτη κατηγορία του γερμανικού πρωταθλήματος, αλλά επέστρεψε έναν χρόνο αργότερα για να υποβιβαστεί και πάλι.

Το 1992, υπέγραψε στην Μπαϊρόιτ, με την οποία κατάφερε να μπει στα πλει-οφ του πρωταθλήματος τρεις φορές μέχρι το 1996. Επόμενοι σταθμοί της καριέρας του υπήρξαν η Μπάγερ Λεβερκούζεν και η Ουλμ, πριν συνεχίσει στην Μπένετον Τρεβίζο για την σεζόν 1999-00, κατακτώντας το κύπελλο Ιταλίας, όπου κέρδισε στον τελικό την Βίρτους Μπολόνια με 78-59.

Την επόμενη χρονιά, φόρεσε την φανέλα του Άρη Θεσσαλονίκης, με τον οποίο αγωνίστηκε σε δεκατρείς αγώνες του ελληνικού πρωταθλήματος, με μέσους όρους 7,5 πόντων και 4,1 ριμπάουντ. Ολοκλήρωσε την χρονιά στην Παλακανέστρο Βαρέζε και το 2001-02 μεταγράφηκε στην Βιλερμπάν, με την οποία κατέκτησε το πρωτάθλημα Γαλλίας.

Το 2002-03, έπαιξε στην ιταλική Νάπολι και την γαλλική Ελάν Σαλόν, πριν επιστρέψει στην πατρίδα του για την επόμενη πενταετία.

Παράλληλα, ο Νες πραγματοποίησε ογδόντα συμμετοχές με την Εθνική ανδρών της Γερμανίας από το 1993 ως το 2001.

Από το 2008, έχει εγκαταλείψει την ενεργό δράση και ασχολείται με την προπονητική, όντας βοηθός προπονητή στην Μπαϊρόιτ.

## Παραπομπές


## Πηγές
* Tim Nees Basketball Player Profile
* Tim Nees | medi bayreuth
* Nees Tim - Legabasket 

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ελάν Σαλόν
Κατηγορία:Σέντερ
Τουρνουά Ακρόπολις 2013

Το **Διεθνές Τουρνουά Ακρόπολις 2013** ήταν ένα τουρνουά μπάσκετ που πραγματοποιήθηκε στο Κλειστό Γυμναστήριο του ΟΑΚΑ στην Αθήνα, πρωτεύουσα της Ελλάδας, από τις 27 Αυγούστου έως τις 29 Αυγούστου Ήταν η 26η διοργάνωση του Διεθνούς Τουρνουά Μπάσκετ. Οι τέσσερις συμμετέχουσες ομάδες ήταν η Ελλάδα, η Ιταλία, η Λιθουανία, και η Βοσνία-Ερζεγοβίνη.

## Αποτελέσματα
27 Αυγούστου

28 Αυγούστου

29 Αυγούστου

## MVP
*  Νίκος Ζήσης

Κατηγορία:Διοργανώσεις καλαθοσφαίρισης εθνικών ομάδων
Χημικά απαιτούμενο οξυγόνο

**Χημικά Απαιτούμενο Οξυγόνο** (ΧΑΟ ή COD) είναι η ποσότητα του οξυγόνου η οποία  απαιτείται για την ολική χημική οξείδωση των οργανικών συστατικών μιας ουσίας.

Ο προσδιορισμός του ΧΑΟ πραγματοποιείται με την κατανάλωση διχρωμικού καλίου. Το διχρωμικό κάλιο είναι ένας πολύ ισχυρός οξειδωτής κάτι που έχει ως αποτέλεσμα την οξείδωση και των μη βιολογικά αποδομήσιμων και των εν μέρει βιοαποδομήσιμων ενώσεων. Ως εκ τούτου το προσδιοριζόμενο COD  είναι πάντα μεγαλύτερο του BOD.

Τόσο η μέθοδος μέτρησης του BOD όσο και του COD αποσκοπούν στον προσδιορισμό της συγκέντρωσης του οργανικού φορτίου στα λύματα. Λόγω της διαφορετικής μεθοδολογίας που ακολουθείται, η μέτρηση του BOD προσδιορίζει το βιοδιασπάσιμο οργανικό φορτίο, ενώ η μέτρηση του COD προσδιορίζει τόσο το βιοδιασπάσιμο όσο και το μη βιοδιασπάσιμο κλάσμα του οργανικού φορτίου στα λύματα. Με βάση τα ανωτέρω ο λόγος του BOD5/COD μπορεί προσεγγιστικά να υπολογισθεί από την ακόλουθη σχέση: BOD5/COD = βιοδιασπάσιμο οργανικό φορτίο/ (βιοδιασπάσιμο οργανικό φορτίο + μη βιοδιασπάσιμο οργανικό φορτίο) Κατά την επεξεργασία των λυμάτων το βιοδιασπάσιμο οργανικό φορτίο απομακρύνεται σε μεγαλύτερο ποσοστό από το άθροισμα του βιοδιασπάσιμου και μη βιοδιασπάσιμου οργανικού φορτίου. Συνεπώς ο λόγος BOD5 /COD αναμένεται να έχει υψηλότερη τιμή στα ανεπεξέργαστα λύματα από τα επεξεργασμένα, όπου στη περίπτωση που έχει απομακρυνθεί όλο το βιοδιασπάσιμο οργανικό φορτίο θα είναι μηδέν.

Κατηγορία:Οξυγόνο
Κατηγορία:Αναερόβια πέψη
Εξ-Γιου Καπ

Το **Adecco Cup** () είναι διεθνής διοργάνωση καλαθοσφαίρισης. Χορηγείται από την Adecco και διοργανώνεται σύμφωνα με τους κανόνες της FIBA.

## Ιστορία

## Συμμετέχοντες

## Παραπομπές



Κατηγορία:Διεθνείς διοργανώσεις καλαθοσφαίρισης
Ουέσκα (επαρχία)

Η **Ουέσκα** είναι μια επαρχία της βόρειας Ισπανίας, στην αυτόνομη κοινότητα της Αραγωνίας. Συνορεύει με τις επαρχίες Σαραγόσα και Λιέιδα, με την αυτόνομη κοινότητα της Ναβάρρας, όπως και με τη Γαλλία προς την οροσειρά των Πυρηναίων ορέων η οποία αποτελεί και το φυσικό σύνορο μεταξύ των δύο χωρών.

Η πρωτεύουσα της είναι η Ουέσκα ενώ άλλες πόλεις στην επαρχία της περιλαμβάνουν το Μονθόν, τη Χάκα, το Μπαρμπάστρο, το Σαμπινιάνιγο και τη Φράγα.

## Γεωγραφία
Η επαρχία της Ουέσκας περιλαμβάνει σημαντικό τμήμα των Ισπανικών Πυρηναίων ορέων όπως και αρκετές κοιλάδες και πεδιάδες. Αποτελεί δημοφιλή ορεινό τουριστικό προορισμό τόσο τους χειμερινούς μήνες λόγω των χιονοδρομικών κέντρων της περιοχής όπως είναι το Θερλέρ, το Φορμιγάλ, η Παντικόσα, το Κανταντσού και το Αστούν, αλλά και τους υπόλοιπους μήνες του χρόνου κυρίως λόγω του εθνικού πάρκου της κοιλάδας της Ορδέσα και του Μόντε Περδίδο, του Φυσικού Πάρκου των Δυτικών Κοιλάδων, του Φυσικού πάρκου της οροσειράς και των φαραγγιών της Γουάρα, των παραδοσιακών ορεινών οικισμών στα Πυρηναία όρη, αλλά και των φημισμένων οινοποιείων της περιοχής Σομοντάνο στους πρόποδες των Πυρηναίων. Η περιοχή περιλαμβάνει επίσης και πολλά ιστορικά τουριστικά αξιοθέατα όπως μεσαιωνικά κάστρα, μονές και εκκλησίες ρομανικής αρχιτεκτονικής από την εποχή του Βασιλείου της Αραγωνίας.

## Ανθρωπογεωγραφία
Κατάλογος με τους 10 μεγαλύτερους δήμους της επαρχίας βάσει πληθυσμού σύμφωνα με την απογραφή του 2021: 

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Ισπανίας
Κατηγορία:Αραγωνία
Ματέο Αλμπένιθ

Ο **Ματέο Αντόνιο Πέρεθ δε Αλμπένιθ** (*Mateo Antonio Pérez de Albéniz*, Λογρόνιο 21 Νοεμβρίου 1755 – Σαν Σεμπαστιάν 23 Ιουνίου 1831) , ήταν Ισπανός συνθέτης,  θεωρητικός και κληρικός. Κατείχε θέση αρχιμουσικού (Maestro de Capilla) στο Σαν Σεμπαστιάν και την κολλεγιακή εκκλησία του Λογρόνιο (Santa María la Redonda, 1795-1800), όταν επέστρεψε στο Σαν Σεμπαστιάν μέχρι τη συνταξιοδότησή του το 1829. Δεν σχετίζεται με τον περίφημο Ισαάκ Αλμπένιθ, αλλά ήταν πατέρας τού, επίσης συνθέτη, Πέδρο Αλμπένιθ.

Συνέθεσε λειτουργίες, εσπερινούς, ρέκβιεμ, χριστουγεννιάτικα τραγούδια και άλλη εκκλησιαστική μουσική,  που παίχτηκαν στις αρχές του 19ου αιώνα, σε πολλές περιοχές της Β. Ισπανίας, καθώς και κοσμική μουσική. Ωστόσο, σχεδόν το σύνολο των εκκλησιαστικών συνθέσεών του πριν από το 1813, καταστράφηκε από την πυρκαγιά κατά τη λεηλασία του Σαν Σεμπαστιάν από τα βρετανικά στρατεύματα κατά τη διάρκεια των Ναπολεόντειων Πολέμων.  Επίσης, συνέθεσε  βιγιάνθικος (villancicos) και μουσική για τσέμπαλο και πιάνο. Το έργο με το οποίο είναι πιο γνωστός είναι η *Σονάτα σε Ρε μείζονα* για πιάνο, (εκδ. Χοακίν Νιν, 1825) που έχει γίνει δημοφιλής μεταγραφή για κιθάρα. Επίσης, δημοσίευσε ένα βιβλίο με σολφέζ (*Instrucción metódica, especulativa y práctica para enseñar a cantar y tañer la música moderna y antigua*, Σαν Σεμπαστιάν, 1802). 

Τύπωσε πρώτος, στην Ισπανία, παραδείγματα από τα έργα των Χάιντν και Μότσαρτ, για χρήση των σπουδαστών μουσικής. 

## Σημειώσεις
**i.**  Σε παλαιότερες πηγές, όπως στην παλαιότερη έκδοση του Grove, κατονομάζεται ως Pedro Albéniz και ότι πέθανε το 1821. 

## Παραπομπές


## Πηγές
* *Λεξικό Μουσικής και Μουσικών* (Dictionary of Music and Musicians) του George Grove, D.C.L (Oxford, 1880)
* Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
* *Πάπυρος-Λαρούς-Μπριτάνικα* (ΠΛΜ), έκδοση 1980, τόμος 7, σ. 92
* Enciclopedia Bompiani-Musica, Milano (εκδ. ΑΛΚΥΩΝ, 1985)
* Eric Blom *The New Everyman Dictionary of Music* (Grove Weidenfeld, N. York, 1988)
* http://www.klassika.info/Komponisten/Albeniz_Mateo/index.html

Κατηγορία:Ισπανοί κληρικοί
Κατηγορία:Ισπανοί συνθέτες κλασικής μουσικής
Περιοχή Τανταχίμπα

Η **Περιοχή Τανταχίμπα** (Αγγλικά: *Tandahimba District*, Σουαχίλι: *Wilaya ya Tandahimba*), είναι μία από τις έξι περιοχές στη Περιφέρεια Μτουάρα *(Mtwara Region)* της Τανζανίας. Συνορεύει στα Βόρεια με το Περιφέρεια Λίντι *(Lindi Region)*, Ανατολικά με την Αγροτική Περιοχή Μτουάρα *(Mtwara Rural District)*, στα Νότια με τον Ποταμό Ρουβούμα *(Ruvuma River)* και τη Μοζαμβίκη και Δυτικά με την Περιοχή Νεουάλα *(Newala District)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Τανταχίμπα** *(Tandahimba District)* ήταν 204.648 (εκ των οποίων 110.622 γυναίκες και 94.026 άρρενες).

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Τανταχίμπα *(Tandahimba District)* ήταν 227.514 άτομα (εκ των οποίων 122.192 γυναίκες και 105.322 άρρενες), διαθέτει δε, 61.490 νοικοκυριά, με μέσο όρο 3,7 άτομα ανά νοικοκυριό.

Η Περιοχή Τανταχίμπα *(Tandahimba District)*, καλύπτει έκταση 2.048,56 τ.χλμ., με πυκνότητα πληθυσμού 111,1 άτομα ανά τ.χλμ.

## Τμήματα
Η Περιοχή Τανταχίμπα *(Tandahimba* *District)*, διαιρείται διοικητικά σε 3 Τομείς, οι οποίοι διαιρούνται σε 30 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Ασχολίες των κατοίκων
Οι κύριες οικονομικές δραστηριότητες στην Περιοχή Τανταχίμπα *(Tandahimba District)* περιλαμβάνουν:
* την καλλιέργεια κάσιους, ρυζιού, κασάβας, αραβόσιτου, σησαμιού, πορτοκαλιών, γλυκοπατάτας, καρύδας, μάνγκο και σόργου (ζαχαρόχορτου [*sorghum*])
* αλιεία στον Ποταμό Ρουβούμα
* την εκτροφή βοοειδών, αιγοπροβάτων, κοτόπουλων, νησσών και περιστεριών

## Κλίμα
Η ετήσια βροχόπτωση στην Περιοχή κυμαίνεται μεταξύ 900 mm και 1000 mm και η μέση θερμοκρασία είναι μεταξύ 
28° C και 30° C.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Περιοχή Μασάσι

Η **Περιοχή Μασάσι** (Αγγλικά: *Masasi District*, Σουαχίλι: *Wilaya ya Masasi*), είναι μία από τις έξι περιοχές στη Περιφέρεια Μτουάρα *(Mtwara Region)* της Τανζανίας. Συνορεύει στα Βόρεια με το Περιφέρεια Λίντι *(Lindi Region)*, Ανατολικά με την Περιοχή Νεουάλα *(Newala District)*, στα Νότια με τον Ποταμό Ρουβούμα *(Ruvuma River)* και τη Μοζαμβίκη και Δυτικά με την Περιοχή Νανυούμπου *(Nanyumbu District)*.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μασάσι *(Masasi District)* ήταν 247.993 άτομα και στην πόλη Μασάσι *(Masasi town)* ο πληθυσμός ήταν 102.696 άτομα.https://web.archive.org/web/20140413063741/http://www.nbs.go.tz/sensa/popu2.php

## Διοικητικές υποδιαιρέσεις
Το Επαρχιακό Προφίλ Μασάσι *(Masasi District Profile)*, το  Επαρχιακό Συμβούλιο Μασάσι *(Masasi District Council)* είναι μεταξύ των επτά Συμβουλίων που περιλαμβάνονται στην Περιφέρεια Μτουάρα *(Mtwara Region)*. Η περιοχή βρίσκεται μεταξύ 100 και 200 μοιρών νοτίως του ισημερινού και 360 και 380 μοιρών ανατολικώς του *Greenwich*. Η Περιοχή συνορεύει στα Βόρεια με την Περιφέρεια Λίντι *(Lindi Region)*, στα Ανατολικά με την Νεουάλα *(Newala District)*, στα Νότια με τον Ποταμό Ρουβούμα *(Ruvuma River)* και τη Μοζαμβίκη και στα Δυτικά η Περιοχή Νανυούμπου *(Nanyumbu District)*. Η έδρα του συμβουλίου βρίσκεται 210 χλμ. δυτικά του Δήμου Μτουάρα *(Mtwara Municipality*), που είναι και τα Περιφερειακά γραφεία *(Regional headquarters)*. Το επαρχιακό συμβούλιο του Μασάσι *(Masasi district council)*, περικυκλώνει το κοινοτικό συμβούλιο του Μασάσι *(Masasi town council)*, το οποίο άρχισε τις εργασίες του τον Ιούλιο του 2012.

Το Συμβούλιο έχει Πέντε (5) διοικητικούς Τομείς, είκοσι τρία (23) Τμήματα, 159 χωριά και 864 οικισμούς με συνολική έκταση 4.005,91 km² και κατέχει σε φυσικό μέγεθος το 20,8% ολόκληρης της Περιφέρειας.

Διοικητικά, η Περιοχή Μασάσι *(Masasi District)*, χωρίζεται σε δύο εκλογικές περιφέρειες και οι οποίες είναι:
* η εκλογική περιφέρεια Μασάσι *(Masasi)* και
* η εκλογική περιφέρεια Λουλίντι *(Lulindi)*.

Το Συμβούλιο απαρτίζεται από 31 Συμβούλους και, από τους οποίους οι 22 είναι άνδρες και οι 9 γυναίκες.

Σύμφωνα με την Εθνική Απογραφή του 2002, έδειξε ότι η Περιοχή είχε συνολικό πληθυσμό 307.211 άτομα, με ετήσιο ρυθμό 2,1 τοις εκατό, πριν από τη διάσπαση των Συμβουλίων. Επί του παρόντος, ο πληθυσμός είναι 260.856 σύμφωνα με την Εθνική Απογραφή του πληθυσμού κατά το 2012, όπου οι 125.151 ήταν άρρενες και 135.705 γένους θηλυκού. 

## Τμήματα
Η **Επαρχία Μασάσι** *(Masasi District)*, διαιρείται διοικητικά σε 22 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  Αγροτικά Προϊόντα Υψηλής Ποιότητας Μασάσι (συνεταιρισμός καλλιεργητών κάσιους).

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Περιοχή Νεουάλα

Η **Περιοχή Νεουάλα** (Αγγλικά: *Newala District*, Σουαχίλι: *Wilaya ya Newala*), είναι μία από τις έξι περιοχές στη Περιφέρεια Μτουάρα *(Mtwara Region)* της Τανζανίας. Συνορεύει στα Βόρεια με το Περιφέρεια Λίντι *(Lindi Region)*, Ανατολικά με την Περιοχή Τανταχίμπα *(Tandahimba District)*, στα Νότια με τον Ποταμό Ρουβούμα *(Ruvuma River)* και τη Μοζαμβίκη και Δυτικά με την Περιοχή Μασάσι *(Masasi District)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Νεουάλα** *(Newala District)* ήταν 183.930 άτομα (εκ των οποίων 99.014 γυναίκες και 84.916 άρρενες).

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Νεουάλα *(Newala District)* ήταν 205.492 άτομα (εκ των οποίων 72.237 γυναίκες και 78.620 άρρενες). Με μέση ετήσια αύξηση πληθυσμού 2,1 τοις εκατό.

Η Περιοχή Νεουάλα *(Newala District)*, καλύπτει έκταση 1.952,68 τ.χλμ., που αντιστοιχεί στο 30 τοις εκατό της Περιφέρειας Μτουάρα *(Mtwara Region)*. Οι περισσότεροι κάτοικοι ανήκουν στην φυλή Μακόντε. 

Επαρχιακός Επίτροπος είναι ο *Ali N. Rufunga*.

## Τμήματα
Η Περιοχή Νεουάλα *(Newala District)*, διαιρείται διοικητικά σε 28 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Δραστηριότητες των κατοίκων
Το 97 τοις εκατό των κατοίκων στην Περιοχή Νεουάλα *(Newala District)*, ασκούν την γεωργία για την σίτισή τους αλλά και σε εισοδηματικό επίπεδο, ενώ το υπόλοιπο 3 τοις εκατό είναι είτε επιχειρηματίες είτε υπάλληλοι. Στις καλλιέργειες για την σίτισή τους, καλλιεργούν  κάρυα,  φυστίκια,  μπιζέλια, ρύζι αραβόσιτος κλπ. το πλεόνασμά τους το πωλούν για την αύξηση του εισοδήματός τους. Το μέσο ΑΕΠ στην Επαρχία Νεουάλα *(Newala District)*, υπολογίζεται ετησίως σε Tshs 569.736. 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Περιοχή Νανυούμπου

Η **Περιοχή Νανυούμπου** (Αγγλικά: *Nanyumbu District*, Σουαχίλι: *Wilaya ya Nanyumbu*), είναι μία από τις έξι περιοχές στη Περιφέρεια Μτουάρα *(Mtwara Region)* της Τανζανίας. Συνορεύει στα Βόρεια με το Περιφέρεια Λίντι *(Lindi Region)*, Ανατολικά με την Περιοχή Μασάσι *(Masasi District)*, στα Νότια με τον Ποταμό Ρουβούμα *(Ruvuma River)* και τη Μοζαμβίκη και Δυτικά με την Περιφέρεια Ρουβούμα *(Ruvuma Region)*.

Η ίδρυση της Επαρχίας Νανυούμπου *(Nanyumbu District)*, ανακοινώθηκε στις 29 Ιουλίου 2005 από τον τότε Πρόεδρο της Τανζανίας *Benjamin William Mkapa*. Επαρχιακή πρωτεύουσα είναι η πόλη Μανγκάκα *(Mangaka)*.

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Νανυούμπου** *(Nanyumbu District)* ήταν 150.857 άτομα (εκ των οποίων 72.237 γυναίκες και 78.620 άρρενες). Με μέση ετήσια αύξηση πληθυσμού 2,1 τοις εκατό. Το ΑΕΠ για την Περιοχή Νανυούμπου *(Nanyumbu District)* υπολογίζεται ετησίως σε Tshs 442.572.

Η Περιοχή Νανυούμπου *(Nanyumbu District)*, καλύπτει έκταση 5.203,54 τ.χλμ., που αντιστοιχεί στο 30 τοις εκατό της Περιφέρειας Μτουάρα *(Mtwara Region)*. 

## Τμήματα
Η Περιοχή Νανυούμπου *(Nanyumbu District)*, διαιρείται διοικητικά σε 14 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Ασχολίες των κατοίκων
Περισσότερο από το 80 τοις εκατό των κατοίκων στην Περιοχή Νανυούμπου *(Nanyumbu District)*, εξαρτώνται από τη γεωργία για την σίτισή τους αλλά και σε εισοδηματικό επίπεδο. Στις καλλιέργειες για την αύξηση του εισοδήματός των καλλιεργούν κάσιους, σουσάμι, κάρυα, μαυρομάτικα φασόλια και μπιζέλια. Καλλιέργειες σίτισης είναι ο αραβόσιτος, ρύζι, κασάβα, σόργο (ζαχαρόχορτο [*sorghum*]), μπιζέλια, σκληροκέλυφα φιστίκια, τσουκνίδες κ.ά. 

## Κλίμα
Η ετήσια βροχόπτωση στην Περιοχή κυμαίνεται μεταξύ 400mm και 832mm και η μέση θερμοκρασία είναι μεταξύ 
25°C και 32°C.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Πίνκερτον

Το **Πίνκερτον** είναι ιδιωτικό πρακτορείο ασφάλειας και έρευνας που δημιουργήθηκε το 1850 στις Ηνωμένες Πολιτείες από τον Άλαν Πίνκερτον, και πλέον είναι θυγατρική της Securitas AB. Ο Πίνκερτον έγινε διάσημος όταν ισχυρίστηκε πως ματαίωσε ένα σχέδιο δολοφονίας του Αβραάμ Λίνκολν, ο οποίος αργότερα προσέλαβε πράκτορες Πίνκερτον για την προσωπική του ασφάλεια, κατά τη διάρκεια του Αμερικάνικου Εμφυλίου Πολέμου. Ο Πίνκερτον ήταν ο μεγαλύτερος ιδιωτικός παρακρατικός οργανισμός στον κόσμο με αντισυνδικαλιστική και απεργοσπαστική δράση.

## Παραπομπές


Κατηγορία:Υπηρεσίες πληροφοριών των ΗΠΑ
Κατηγορία:Μισθοφόροι
Κατηγορία:Δίκαιο Ηνωμένων Πολιτειών
Κατηγορία:Εταιρείες ιδρυθείσες το 1850
Κατάλογος Ελλήνων βουλευτών (1964)

Ακολουθεί κατάλογος με τα 300 μέλη που εξελέγησαν στο **[[Βουλή των Ελλήνων|Ελληνικό Κοινοβούλιο]]** έπειτα από τις Ελληνικές βουλευτικές εκλογές 1964

## Σύνθεση του Κοινοβουλίου
:Για τη σημερινή σύνθεση, δείτε εδώ

*Κοινή κάθοδος στις εκλογές.

## Εκλεγέντες βουλευτές

## Μεταβολές
Από τη δεύτερη και την τρίτη κατανομή έγινε μεταβολή στις έδρες σε Λευκάδα, Α΄ Θεσσαλονίκης, Καστοριά και Πιερία, με αποτέλεσμα να κερδίσει ο Άγγελος Καλκάνης (Ένωση Κέντρου) στη Λευκάδα και να χάσει την έδρα του ο Ξενοφών Γρηγόρης της ΕΔΑ, ενώ στην Πιερία η ΕΡΕ να κερδίσει μια έδρα, την οποία κατέλαβε ο Αθανάσιος Βασιλειάδης, αντί του Κωνσταντίνου Δημόπουλου της Ένωσης Κέντρου. Τελικά, με απόφαση του Εκλογοδικείου, τον Ιούλιο του 1964, οι 4 συνολικά πολιτευτές ορκίστηκαν βουλευτές: στη Λευκάδα ο Ξενοφών Γρηγόρης της ΕΔΑ κατέλαβε τη θέση του Καλκάνη (Ένωση Κέντρου), ο Αλέξανδρος Καραθόδωρος με το Κόμμα Προοδευτικών ορκίστηκε στην Α΄ Θεσσαλονίκης καταλαμβάνοντας την έδρα του Ι. Κοντούλη (ΕΡΕ), ο Παναγιώτης Γυιόκας (ΕΡΕ) στην Καστοριά κατέλαβε την έδρα του Ευριπίδη Πισιώτη (ΕΡΕ) και ο Κωνσταντίνος Δημόπουλος ορκίστηκε βουλευτής στην Πιερία καταλαμβάνοντας την έδρα του Αθανασίου Βασιλειάδη.

## Σημειώσεις και παραπομπές


1964
Κατάλογος έργων του Λεονάρντο ντα Βίντσι

Αυτή η σελίδα είναι ένας κατάλογος των σωζομένων έργων ζωγραφικής του Λεονάρντο ντα Βίντσι. Σε γενικές γραμμές ακολουθεί τον κατάλογο της Μιλένα Μανιάνο (βλ. βιβλιογραφία). Δεν περιλαμβάνονται τα σχέδια σε χαρτί, με εξαίρεση την "Αγία Άννα, Παναγία και Βρέφος" της Εθνικής Πινακοθήκης του Λονδίνου και της Προσωπογραφίας της Ισαβέλλας ντ' Έστε. 

## Κατάλογος

## Bibliografia
*Milena Magnano, *Leonardo*, collana *I Geni dell'arte*, Mondadori Arte, Milano 2007. ISBN 978-88-370-6432-7

 
Κατηγορία:Λεονάρντο ντα Βίντσι
Κατηγορία:Κατάλογοι έργων τέχνης
Γάιος Παξών

[μικρογραφία|[Γιώργος Ανεμογιάννης (αγωνιστής 1821)|Γιώργος Ανεμογιάννης πυρπολητής ]]
μικρογραφία|Μουσείο
μικρογραφία|Γάιος Παξών Θέα από ψηλά
Ο **Γάιος** (αναφερόμενος και **Γάης**) είναι παραθαλάσσιος οικισμός των Παξών. Βρίσκεται στο νότιο μέρος του νησιού και αποτελεί το κεντρικό λιμάνι και την έδρα του Δήμου Παξών.

Το λιμάνι του Γαΐου προστατεύεται από δυο νησιά, το νησί της Παναγιάς, στο οποίο βρίσκεται εκκλησία και μοναστήρι, απέναντι από το νέο λιμάνι των Παξών και το νησί του Αγίου Νικολάου, το οποίο βρίσκεται σε ιδιαίτερα μικρή απόσταση από τον Γάιο, δημιουργώντας έναν πλωτό διάδρομο ανάμεσά τους, έναν μηνίσκο, για αυτό το λόγο το βορειότερο τμήμα του λιμανιού ονομάζεται Μανέσκος.

Στο λιμάνι του Γαΐου (μέρος του οικισμού) υπάρχει μαρίνα στην οποία βρίσκουν καταφύγιο μικρά αλιευτικά αλλά και τουριστικά σκάφη, τα οποία κατά την τουριστική περίοδο πηγαίνουν τακτικά στους Αντίπαξους, αλλά και σε διαδρομές γύρω του νησιού. Στο βορειότερο τμήμα του λιμανιού, στον Μανέσκο, προσεγγίζουν μεγαλύτερα πλοία, δεδομένου ότι είναι βαθύτερο.

Στο νέο λιμάνι του Γαΐου, ένα περίπου χιλιόμετρο από το κέντρο του Γαΐου, στην άκρη του Μανέσκου, απέναντι από το νησί της Παναγιάς και από το βορειότερο τμήμα του νησιού του Αγίου Νικολάου, πιάνουν τα μεγαλύτερα πλοία που προέρχονται από Ηγουμενίτσα και Κέρκυρα.

## Εκκλησίες Γαΐου
Στον Γάιο υπάρχουν τέσσερις εκκλησίες, η εκκλησία της Αναλήψεως, στην πλατεία (πιάτσα) στο λιμάνι και σε μικρή απόσταση προς τα νότια η εκκλησία των Αγίων Αναργύρων, ενώ πολύ κοντά προς την ανατολική πλευρά ο ναός της Αγίας Τριάδας και στα όρια του οικισμού ο ναός των Αγίων Αποστόλων, στον οποίο αναφέρεται ότι είναι και ο τάφος του Αγίου Γαΐου. Στον εξωτερικό χώρο του ναού των Αγίων Αποστόλων βρίσκεται το νεκροταφείο του Γαΐου.

Κατά την παράδοση ο οικισμός του Γαΐου, πήρε το όνομά του από τον Άγιο Γάιο, μαθητή του Αγίου Παύλου από την Κόρινθο, ο οποίος πέθανε στους Παξούς και τάφηκε στον Γάιο κάτω από το άγιο βήμα του ναού των Αγίων Αποστόλων.

## Μουσείο Παξών

Από το 1996, στον Γάιο υπάρχει το Μουσείο Παξών, σε νεοκλασσικό κτίριο του 1905, το οποίο είχε κληροδοτήσει ο Ανδρέας Συγγρός. Στο μουσείο υπάρχει αριθμός εκθεμάτων από την ιστορία του νησιού, ανάμεσα στα οποία, ψήφισμα της Ιονίου Βουλής του 1864 για την ένωση των Επτανήσων με το Ελληνικό Κράτος, το ιστορικό βιβλίο 
«Παξός και Αντίπαξος» του Αυστριακού Λουδοβίκου-Σαλβατόρ αρχιδούκα της Αυστρίας του 1884 – 1885 και αναπαράσταση παραδοσιακού δωματίου των Παξών, με αντικείμενα των αρχών του 20ου αιώνα.

## Δείτε επίσης
*Παξοί
*Αντίπαξοι
*Ναυμαχία των Παξών
*Άγιος Γάιος (Παξοί)
*Δήμος Παξών
*Γιώργος Ανεμογιάννης (αγωνιστής 1821)

## Αναφορές


Κατηγορία:Χωριά της περιφερειακής ενότητας Κέρκυρας
Βινίσιους και Τομ

Ο **Βινίσιους και ο Tom** (πορτογαλικά: *Vinicius e Tom* ή μερικές φορές *Vinícius e Tom* ) είναι οι επίσημες μασκότ των 2016 Θερινών Ολυμπιακών Αγώνων και των Παραολυμπιακών του Ρίο ντε Τζανέιρο στη Βραζιλία. Δημιουργήθηκε στο Σάο Πάολο της εταιρείας animation Birdo. Οι μασκότ αποκαλύφθηκαν στο κοινό, χωρίς ονόματα, στις 23 Νοεμβρίου 2014. Τα ονόματα του Vinicius και του Tom που αποκαλύφθηκαν αργότερα ήταν το το όνομά των δημιουργών του τραγουδιού «The Girl from Ipanema", ως αποτέλεσμα της δημόσιας ψηφοφορίας τριών εβδομάδων που έληξε στις 14 Δεκεμβρίου 2014.

Ο σχεδιασμός της Βινίσιους, της Ολυμπιακής μασκότ, αντιπροσωπεύει την άγρια ζωή της Βραζιλίας, συνδυάζοντας τις πτυχές της γάτας, του πιθήκου και του πουλιού. Ο σχεδιασμός του Τομ, της Παραολυμπιακής μασκότ, αντιπροσωπεύει τη ζωή των φυτών της Βραζιλίας. Η Mediaκή συμμετοχή των μασκότ περιλαμβάνει μια σειρά κινουμένων σχεδίων μικρού μήκους δύο λεπτών με την υποστήριξη της Cartoon Network της Λατινική Αμερική και διάφορα εμπορεύματα. Οι μασκότ έλαβε ανάμικτες αντιδράσεις από τους κριτικούς, μερικοί επαινώντας την εμφάνισή τους, ενώ άλλοι αποκαλώντας τους «παράξενη εμφάνιση». 

## Βινίσιους
Ο **Βινίσιους**, η μασκότ των Ολυμπιακών Αγώνων 2016, εκπροσωπεί όλων των ειδών τα ζώα της Βραζιλίας, ενώ ταιριάζει και με τα χρώματα της σημαίας. Συνδυάζει την ευελιξία της γάτας, την κυριαρχία των πιθήκωνκαι τη χάρη των πουλιών.

Κατηγορία:Θερινοί Ολυμπιακοί Αγώνες 2016
Κατηγορία:Μασκότ Θερινών Ολυμπιακών Αγώνων
Κατηγορία:Μασκότ Θερινών Παραολυμπιακών Αγώνων
Χιονάτο Καστοριάς

Το **Χιονάτο** είναι ορεινός οικισμός της Περιφερειακής Ενότητας Καστοριάς στη Μακεδονία. Διοικητικά ανήκει στη Δημοτική Ενότητα Ακριτών του Δήμου Νεστορίου. Βρίσκεται στο δυτικό τμήμα της περιφερειακής ενότητας στις βόρειες πλαγιές της κορυφής Αμμούδας σε υψόμετρο 960μ. με 118 μόνιμους κατοίκους (απογραφή 2011) και απέχει από την πόλη της Καστοριάς 31 χλμ.

Στον οικισμό λειτουργεί δημοτικός ξενώνας, υπάρχει εκκλησία του Αγίου Νικολάου (1922) και γήπεδο με δοσμένο όνομα *«Χριστίνα Γιαζιτζίδου»* προς τιμή της Ολυμπιονίκης κωπηλάτριας Χριστίνας Γιαζιτζίδου, όπου έχει καταγωγή από εκεί.

## Εξωτερικοί Σύνδεσμοι

* Chionato, Kastoria από *greece.com*
* Οι Ακρίτες του Γράμμου από *Ελλάδος Περιήγησις*

## Παραπομπές



Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Τζαννακιανά Ρεθύμνου

Τα **Τζαννακιανά** είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Το όνομα πρέπει να προέρχεται από το επώνυμο Τζανάκης, από το βενετσιάνικο *Zane*. Ο πληθυσμός του στην απογραφή του 2011 ήταν 29 κάτοικοι. Βρίσκεται σε υψόμετρο 252 μ. και απέχει από το Ρέθυμνο 26 χλμ. Πρώτη φορά μνημονεύεται ως Τσανακιανά στο έργο του Μ. Χουρμούζη Βυζάντιου "Κρητικά" το 1842. Κατά την απογραφή του 1920 είχε 98 κατοίκους, το 1928: 95, το 1940: 107, το 1951: 90, το 1961: 94, το 1971: 40, το 1981: 37, το 1991: 32 το 2001 26 και το 2011: 29

## Απογραφή Πληθυσμού

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Ρητορική μίσους

μικρογραφία|Κάρτα SIM στην Πολωνία με το σύνθημα της εκστρατείας κατά της ρητορικής μίσους "Οι λέξεις έχουν δύναμη, χρησιμοποιήστε τις με σύνεση"

**Ρητορική μίσους**, εκτός των ειδικών περιγραφών που προβλέπουν νόμοι κρατών, είναι η ρητορική που εκφράζει μίσος ή ενθαρρύνει βία απέναντι σε ένα άτομο ή απέναντι σε μια ομάδα με βάση χαρακτηριστικά όπως το φύλο, η εθνοτική καταγωγή, η θρησκεία, η φυλή, η αναπηρία ή ο σεξουαλικός προσανατολισμός.

Στη νομοθεσία ορισμένων χωρών, ρητορική μίσους θεωρείται ομιλία, χειρονομία ή συμπεριφορά, κείμενα, ή παρουσιάσεις οι οποίες είναι απαγορευμένες, επειδή υποκινούν βία ή επιζήμια δράση εναντίον ή από το προστατευόμενο άτομο ή ομάδα, είτε γιατί υποτιμούν ή εκφοβίζουν ένα προστατευόμενο άτομο ή ομάδα. Ο νόμος μπορεί να προσδιορίσει μια προστατευμένη ομάδα με κάποια συγκεκριμένα χαρακτηριστικά. Στη νομοθεσία κάποιων χωρών, δεν υπάρχει νομικός όρος για τη «ρητορική μίσους». Σε ορισμένες χώρες, θύμα ρητορικής μίσους μπορεί να ζητήσει αποζημίωση σύμφωνα με το αστικό δίκαιο, ποινικό δίκαιο, ή και τα δύο. Μια ιστοσελίδα που χρησιμοποιεί τη ρητορική μίσους ονομάζεται *ιστοσελίδα μίσους*. Οι περισσότερες από αυτές τις ιστοσελίδες περιέχουν φόρουμ στο Διαδίκτυο και ειδήσεις που δίνουν έμφαση σε μια συγκεκριμένη άποψη.

Έχουν υπάρξει εκτεταμένες συζητήσεις για την ελευθερία του λόγου, τη ρητορική μίσους και τη νομοθεσία για τη ρητορική μίσους. Η κριτική στον όρο «ρητορική μίσους» είναι ότι αποτελεί ένα σύγχρονο παράδειγμα της καινοτόμου γλώσσας, που χρησιμοποιείται για να φιμώσουν τους επικριτές κοινωνικών πολιτικών που έχουν εφαρμοσθεί με μέτριο τρόπο και με βιασύνη για να εμφανιστεί πολιτικά ορθή πρακτική, ενώ άλλοι υποδεικνύουν σύνδεση μεταξύ της βίαιης ρητορικής και της σκληρότητας του πραγματικού κόσμου.

## Διεθνείς συνθήκες
Το Διεθνές Σύμφωνο για τα Ατομικά και Πολιτικά Δικαιώματα (International Covenant on Civil and Political Rights - ICCPR) αναφέρει ότι «Κάθε επίκληση εθvικoύ, φυλετικoύ ή θρησκευτικoύ μίσoυς, πoυ απoτελεί υπoκίvηση διακρίσεωv, εχθρότητας ή βίας απαγορεύεται από τον vόμo». Η Διεθνής Σύμβαση για την Κατάργηση Κάθε Μορφής Φυλετικών Διακρίσεων (ICERD) απαγορεύει κάθε υποκίνηση ρατσισμού. Στις 3 Μαΐου 2011, Η Επιτροπή Ανθρωπίνων Δικαιωμάτων των Ηνωμένων Εθνών δημοσίευσε το Γενικό Σχόλιο No. 34 για τα ατομικά και πολιτικά δικαιώματα, το οποίο, μεταξύ άλλων, εκφράζει την ανησυχία ότι πολλές μορφές της ρητορικής μίσους δεν πληρούν το επίπεδο σοβαρότητας που ορίζονται στο Άρθρο 20. Σχετικά με τη συζήτηση για το πώς η ελευθερία του λόγου ισχύει και για το Διαδίκτυο, συνέδρια σχετικά με αυτές τις ιστοσελίδες έχουν χρηματοδοτείται από την Ύπατη Αρμοστεία του ΟΗΕ για τους Πρόσφυγες.

## Δείτε επίσης
*Ad hominem
*Red herring
*Κοινωνική υπονόμευση
*Κουλτούρα του φόβου
*Σαλαμοποίηση
*Στρατηγική της έντασης
*Ψυχολογικός πόλεμος

## Παραπομπές


Κατηγορία:Λογοκρισία
Κατηγορία:Εγκλήματα μίσους
Κατηγορία:Παραβιάσεις των ανθρωπίνων δικαιωμάτων
Κατηγορία:Φιλοσοφικές έννοιες
Κατηγορία:Πολιτική ορθότητα
Κατηγορία:Πολιτική φιλοσοφία
Κατηγορία:Παρενόχληση
Κατηγορία:Προκατάληψη και διάκριση
Κατηγορία:Σεξουαλικός προσανατολισμός και κοινωνία
Φραγκίσκος Αντώνιος της Πορτογαλίας

Ο **Φραγκίσκος Αντώνιος** (πορτ. *Francisco António, Príncipe da Beira*, 21 Μαρτίου 1795 - 11 Ιουνίου 1801) του Οίκου της Μπραγκάνσα ήταν πρίγκιπας της Πορτογαλίας και της Μπέιρα και δούκας του Μπαρσέλος.

## Βιογραφία
Ο *Φραγκίσκος Αντώνιος Πίος* γεννήθηκε στις 21 Μαρτίου 1795 και ήταν το δεύτερο παιδί και ο πρώτος γιος του Ιωάννη ΣΤ΄ της Πορτογαλίας και της Καρλόττας Ιωακείμης της Ισπανίας.Απέκτησε τους τίτλους του *[[Πρίγκιπας|πρίγκιπα]] της [[Μπέιρα]]* και του *[[Δούκας|δούκα]] του Μπαρσέλος*, ως διάδοχος του πατέρα του για το θρόνο της Πορτογαλίας. 

Ο Φραγκίσκος Αντώνιος απεβίωσε στις 11 Ιουνίου 1801, σε ηλικία μόλις έξι ετών. Ο τίτλος του *πρίγκιπα της Μπέιρα* που έφερε, μεταβιβάστηκε στο νεότερο αδελφό του, Πέτρο.

## Πρόγονοι

## Παραπομπές


Κατηγορία:Οίκος της Μπραγκάνσα
Ημέρα κατά του διαδικτυακού εκφοβισμού

Η ** Ημέρα κατά του διαδικτυακού εκφοβισμού** είναι μια διεθνής ημέρα ευαισθητοποίησης που ξεκίνησε από το Ίδρυμά "Κυβερνοχαμόγελο" στις 21 Ιουνίου 2013, η οποία πραγματοποιείται την τρίτη Κυριακή του Ιουνίου κάθε χρόνο. Η ημέρα ενθαρρύνει τους χρήστες των social media σε όλο τον κόσμο "να είναι καλοί όταν είναι συνδεδεμένοι" και να δείξουν την υποστήριξή τους για την καμπάνια στο Twitter χρησιμοποιώντας το hashtag *#StopCyberbullyingDay*.

Για να σηματοδοτήσει την ημέρα το 2013, το Ίδρυμα "Κυβερνοχαμόγελο" δημοσίευσε μια έρευνα που αποκάλυψε ότι το 92% των εκπαιδευτικών στο Ηνωμένο Βασίλειο εκπαιδευτικοί έχουν αντιμετωπίσει διαδικτυακό εκφοβισμό σε κάποιο σημείο κατά τη διάρκεια της καριέρας τους, με το 78% να αποκαλύπτουν ότι έχουν προσωπικά βιώσει διαδικτυακό εκφοβισμό, είτε απευθυνόμενο σε αυτούς, είτε στους μαθητές τους είτε σε άλλα μέλη του προσωπικού.

## Πολιτική στήριξη
Η Ημέρα κατά του διαδικτυακού εκφοβισμού υποστηρίζεται από το κοινοβούλιο του Ηνωμένου Βασιλείου μέσω της κίνησης "νωρίς την ημέρα",
η οποία καλεί τη Βουλή των Κοινοτήτων να προσέξει το αυξανόμενο πρόβλημα του Διαδικτυακού εκφοβισμού και τις απειλές που μπορεί να προκύψουν για την υγεία, την ευημερία και την ασφάλεια των παιδιών και των νέων και να υποστήριξει το Ίδρυμα "Κυβερνοχαμόγελο", να αυξήσει την ευαισθητοποίηση μέσω της έναρξης της Ημέρας κατά του διαδικτυακού εκφοβισμού στις 21 Ιουνίου 2013.

## Ο διάσημος πρεσβευτής του Ιουνίου του 2013
Τον Ιούνιο του 2013, η χορεύτρια Ντανιέλ Πεάζερ ενήργησε ως διάσημος πρεσβευτής της Ημέρας κατά του σχολικού εκφοβισμού, συμμετέχοντας μέσω από συνεντεύξεις στα μέσα ενημέρωσης και στο Q&A του Twitter. Έκτοτε δεν έχει υπάρξει άλλος διάσημος πρεσβευτής.

## Παραπομπές



## Εξωτερικοί σύνδεσμοι
* Ίδρυμα "Κυβερνοχαμόγελο" - Ημέρα κατά του διαδικτυακού εκφοβισμού
* Φιλανθρωπική Επιτροπή - Μητρώο των Φιλανθρωπικών ιδρυμάτων
* - Κοινοβούλιο του Ηνωμένου Βασιλείου - Προτάσεις απ' το κίνημα "Νωρίς την ημέρα"

Κατηγορία:Έγκλημα στον κυβερνοχώρο
Κατηγορία:Διαδικτυακός εκφοβισμός
Κατηγορία:Κακοποίηση
Ζεμπού

Το **ζεμπού** (*Βους ο ταύρος ο ινδικός*) είναι ένα είδος ή υποείδος οικόσιτων βοοειδών με καταγωγή από την Ασία. Κύρια χαρακτηριστικά του ζεμπού είναι ένα λιπώδες εξόγκωμα (καμπούρα) στην άκρη της ράχης, πτυχές δέρματος, οι οποίες κρέμονται προς τα κάτω και σχηματίζουν ένα είδος προγουλιού και κρεμαστά αυτιά. Είναι καλά προσαρμοσμένα στο να επιβιώνουν στο σκληρό περιβάλλον των τροπικών και είναι ανθεκτικά στις υψηλές θερμοκρασίες, τις ασθένειες και την υγρασία. Εκτρέφονται ευρέως στις χώρες των τροπικών.

Το 1999, ερευνητές από το πανεπιστήμιο A&M του Τέξας κατάφεραν να κλωνοποιήσουν επιτυχώς ένα ζεμπού.

## Προέλευση
Οι αγελάδες ζεμπού κατάγονται από τον άγριο ταύρο ούρο και συγκεκριμένα από το υποείδος *βους ο πρωτογενής ο νομαδικός*. Οι άγριοι ασιατικοί άουροχς εξαφανίστηκαν ήδη από την εποχή του πολιτισμού της κοιλάδας του Ινδού ποταμού λόγω διασταύρωσης με εξημερωμένα είδη και καταστροφής του ενδιαιτήματος του.

Αρχαιολογικά ευρήματα όπως τοιχογραφίες και αγγεία υποδεικνύουν ότι το είδος είχε εισαχθεί στην Αίγυπτο το 2000 π.Χ. από τη Μέση Ανατολή. Αργότερα εξαπλώθηκε στην Υποσαχάρια Αφρική ανάμεσα στο έτος 700 και 1500 και στο Κέρας της Αφρικής γύρω στο 1000 μ.Χ. 

## Αναπαραγωγή
[260px|thumb|left|Θηλυκό ζεμπού στη [Σρι Λάνκα.]]

Τα ζεμπού φτάνουν σε σεξουαλική ωριμότητα στην ηλικία των 44 μηνών όταν το σώμα τους μπορεί να αντέξει την πίεση της κύησης και της γαλουχίας. Η πρώιμη αναπαραγωγή μπορεί να καταπονήσει το σώμα τους και να μειώσει το προσδόκιμο ζωής τους.

Η κύηση των ζεμπού διαρκεί κατά μέσον όρο 285 μέρες και εξαρτάται από την ηλικία και τη διατροφή της μητέρας. Το φύλο του μοσχαριού μπορεί επίσης να επηρεάσει τον χρόνο εγκυμοσύνης, καθώς τα αρσενικά γεννιούνται πιο πρόωρα από τα θηλυκά.

## Χρήσεις
[260px|thumb|right|Ζεμπού σέρνουν ένα κάρο στο [Μουμπάι της Ινδίας.]]

Το ζεμπού χρησιμοποιείται για αγροτικές εργασίες όπως το να σέρνει κάρα, για το κρέας, το γάλα, το δέρμα και την κοπριά του, που χρησιμοποιείται σαν λίπασμα. Από τα οστά και τα κέρατά του, κατασκευάζονται μαχαίρια. Αντιθέτως, το κρέας του ζώου δεν βρίσκεται σε υψηλή εκτίμηση και θεωρείται σκληρό και χαμηλής ποιότητας.

Τα ζεμπού παράγουν μικρή ποσότητα γάλακτος. Ξεκινάνε την παραγωγή γάλακτος σε μεγάλη ηλικία και χρησιμοποιούν το γάλα τους αποκλειστικά για τα μικρά τους. Όταν ζευγαρώσουν με άλλες ποικιλίες αγελάδας η παραγωγή συνήθως αυξάνεται. 

Στην Ινδία το ζεμπού συμβολίζει τον Νάντι, τον ιερό ταύρο του θεού Σίβα.

## Παραπομπές


## Εξωτερικοί σύνδεσμοι
* 
* 

Κατηγορία:Εξημερωμένα ζώα
Κατηγορία:Αγελάδα
Ευριπίδης Πισιώτης

Ο **Ευριπίδης Πισιώτης** (1907 - 24 Οκτωβρίου 1981), του Δημητρίου και της Ιουλίας, ήταν Έλληνας γιατρός και πολιτικός. Υπήρξε για μικρό χρονικό διάστημα βουλευτής Καστοριάς με την ΕΡΕ.

## Σταδιοδρομία
Γεννήθηκε το 1907. Καταγόταν από το Άργος Ορεστικό και ήταν γόνος πατριαρχικής οικογένειας.
Σπούδασε γιατρός και άσκησε το ιατρικό λειτούργημα. Πολιτεύτηκε στην Καστοριά. Εξελέγη βουλευτής με την ΕΡΕ το 1964. Ωστόσο, με απόφαση του Εκλογοδικείου, τον Ιούλιο του 1964 την έδρα του κατέλαβε ο Παναγιώτης Γυιόκας επίσης από την ΕΡΕ..

Απεβίωσε στη Θεσσαλονίκη στις 24 Οκτωβρίου 1981  και κηδεύτηκε εκεί από το ναό Γρηγορίου του Παλαμά (Μητρόπολη). Με τη σύζυγό του, Ελπινίκη (η οποία απεβίωσε τον Δεκέμβριο του 1987), απέκτησαν έναν γιο, το Δημήτριο.

## Παραπομπές


Κατηγορία:Βουλευτές Καστοριάς
Κατηγορία:Βουλευτές εκλεγμένοι με την ΕΡΕ
Μίλος Σάκοτα

Ο **Μίλος Σάκοτα**, είναι Σέρβοέλληνας πρώην καλαθοσφαιριστής, και νυν προπονητής καλαθοσφαίρισης. Είναι υιός του προπονητή Ντράγκαν Σάκοτα και αδελφός του καλαθοσφαιριστή Ντούσαν Σάκοτα.

## Σταδιοδρομία
Ο Μίλος Σάκοτα έχει αγωνιστεί στις ομάδες του Ιωνικού Νέας Φιλαδέλφειας, του Αιγάλεω, της Νήαρ Ηστ, του Απόλλωνα Λεμεσού, του Άρη, της ΤΣΣΚΑ Σόφιας, της Ολυμπιάδας Πατρών, του Αρκαδικού, της Α.Ε. Λιβαδειάς,της Α.Ε. Σαντορίνης. Την περίοδο 2017–18 αγωνίζεται στη Γ΄ Εθνική για τον Λοκρό Αταλάντης.

Έχει αγωνιστεί στην διοργάνωση του ULEB Cup την σεζόν 2003-04 με την ομάδα του Ιωνικού Νέας Φιλαδέλφειας.

Από το 2015, δραστηριοποιείται στον τομέα της προπονητικής, όντας βοηθός του πατέρα του στην ομάδα της ΑΕΚ.

## Παραπομπές


## Πηγές

* SAKOTA, MILOS BORN: 11 JUNE, 1984 NATIONALITY: GREECE
* Milos Sakota Basketball Player Profile
* Milos Sakota Europe Stats | Basketball-Reference.com

Κατηγορία:Σέρβοι καλαθοσφαιριστές
Κατηγορία:Σέρβοι προπονητές καλαθοσφαίρισης
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές βουλγαρικών συλλόγων
Κατηγορία:Καλαθοσφαιριστές Απόλλωνα Λεμεσού
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές Α.Ε. Λιβαδειάς
Κατηγορία:Καλαθοσφαιριστές Ερμή Λαγκαδά
Κατηγορία:Προπονητές καλαθοσφαίρισης ΑΕΚ
TV3 (Καταλονία)

Το **TV3** (στα καταλανικά ) είναι ο μοναδικός δημόσιος σταθμός γενικού ενδιαφέροντος της Καταλανικής Τηλεόρασης, εταιρείας που ανήκει στη Ζενεραλιτάτ της Καταλονίας. Ιδρύθηκε το 1983 στα πλαίσια του Καταλανικού Οργανισμού Οπτικοακουστικών Μέσων από τον πρόεδρο της περιφέρειας Ζόρδι Πουζόλ και αποτελεί τον σημαντικότερο καταλανόφωνο τηλεοπτικό σταθμό της Ισπανίας κατέχοντας σταθερά την πρώτη θέση στην Καταλονία. Μέχρι σήμερα έχει προβάλει σημαντικές τηλεοπτικά προϊόντα της Καταλονίας όπως τη σαπουνόπερα *El Cor de la Ciutat* (2000–2010), ντοκιμαντέρ και κωμικές σειρές όπως την ποδοσφαιρική σάτιρα Crackòvia και την πολιτική σάτιρα Polònia.

Όσον αφορά τις εκπομπές στις υπόλοιπες καταλανόφωνες περιοχές, παρότι μέχρι το 2009 εξέπεμπε κανονικά και στη Βαλενθιανική Κοινότητα, η καταγγελία του γεγονότος από την Ζενεραλιτάτ της Βαλένθια οδήγησε σε διακοπή των εκπομπών που θα επανέλθουν τον Νοέμβριο του 2016. Ο σταθμός εκπέμπει και στις Βαλεαρίδες Νήσους.

## Παραπομπές


## Επίσημη ιστοσελίδα
* 

Κατηγορία:Ισπανικοί τηλεοπτικοί σταθμοί
Κατηγορία:Τηλεόραση των ισπανικών περιφερειών
Κατηγορία:Καταλανική τηλεόραση
Νικόλαος Κούρναβος

Ο **Νικόλαος Κούρναβος** (20 Απριλίου 1912 - 17 Αυγούστου 1989), του Λεωνίδα και της Ασπασίας, ήταν Έλληνας δικηγόρος και πολιτικός. Διετέλεσε Νομάρχης κυρίως στη Θράκη και στη Μακεδονία.

## Βιογραφία
Γεννήθηκε στον Δίλοφο Κοζάνης και σπούδασε νομικά και οικονομικές επιστήμες στο Πανεπιστήμιο της Θεσσαλονίκης. Ξεκίνησε τη νομική του σταδιοδρομία ως δικηγόρος στο Πρωτοδικείο Έβρου και παρά τω Πρωτοδικείω Θεσ/νίκης το 1940. 
Διορίστηκε αρχικά Νομάρχης Ροδόπης το 1962 και υπηρέτησε στον εκεί νομό έως το 1964. Τον Ιούνιο του 1964 τοποθετήθηκε Νομάρχης Θεσσαλονίκης όπου παρέμεινε έως τον Μάιο του 1967. Ως νομάρχης εγκαινίασε τη Διεθνή Έκθεση της Θεσσαλονίκης το 1965, καθώς εξαιτίας του τεταμένου πολιτικού κλίματος έπειτα από τα Ιουλιανά, δεν μετέβη κανείς πρωθυπουργός για να εγκαινιάσει την έκθεση.
Στη συνέχεια διετέλεσε Νομάρχης Θεσπρωτίας από τον Μάιο του 1967 έως το 1968, Δράμας από το 1968 έως το 1969, Τρικάλων από τον Οκτώβριο του 1969 έως το 1970, Καβάλας από το 1970 έως το 1973  και ξανά Νομάρχης Θεσσαλονίκης από το 1973 έως το 1974.
Ήταν παντρεμένος με την Ελπινίκη Γ. Παπαναστασίου και απέκτησαν μία κόρη και έναν γιο.
Πέθανε σε ηλικία 77 ετών στις 17 Αυγούστου 1989 και κηδεύτηκε στον ιερό ναό Αγίας Σοφίας.. Τιμήθηκε με τον Αργυρό Σταυρό της Χιλιετηρίδος Αγίου Όρους του Οικουμενικού Πατριαρχείου.

## Πηγές


Κατηγορία:Νομάρχες Δράμας
Κατηγορία:Νομάρχες Καβάλας
Κατηγορία:Νομάρχες Θεσπρωτίας
Κατηγορία:Νομάρχες Θεσσαλονίκης
Κατηγορία:Νομάρχες Ροδόπης
Κατηγορία:Νομάρχες Τρικάλων
Γκόρνταν Φίριτς

Ο **Γκόρνταν Φίριτς**, γεννημένος την 1 Σεπτεμβρίου 1970 στο Βαρές της Βοσνίας, είναι πρώην διεθνής καλαθοσφαιριστής και νυν προπονητής καλαθοσφαίρισης. Έχει ύψος 1,97 μέτρα και αγωνιζόταν στη θέση του σμολ φόργουορντ.

## Καριέρα
Ο Φίριτς ξεκίνησε την επαγγελματική του καριέρα από την Μπόσνα Σαράγεβο, υπογράφοντας το πρώτο του συμβόλαιο σε ηλικία δεκαεννέα ετών. Παρέμεινε στην Μπόσνα μέχρι το 1993, με μεγαλύτερη επιτυχία τη συμμετοχή του στον τελικό του κυπέλλου Γιουγκοσλαβίας της σεζόν 1991-92.

Το καλοκαίρι του 1993, υπέγραψε στην ιταλική Νάπολι, για να συνεχίσει μέχρι το 2000 στο ιταλικό πρωτάθλημα με τις ομάδες της Τορίνο, της Μόντενα, της Στεφανέλ Τριέστε και της Αουρόρα Τζέζι. Στην εξαετία αυτή, αγωνίστηκε σε 129 παιχνίδια με μέσους όρους 17,0 πόντων, 4,8 ριμπάουντ, 2,0 κλεψιμάτων και 1,9 ασίστ.

Την σεζόν 2000-01, φόρεσε τη φανέλα του Άρη Θεσσαλονίκης, αγωνιζόμενος σε 23 αγώνες με μέσο όρο 7,8 πόντων, 4,2 ριμπάουντ και 3,8 ασίστ. Μετά από ένα σύντομο πέρασμα από την ΑΣΒΕΛ Βιλερμπάν, μεταγράφηκε στη γερμανική Μπράουνσβάιγκ, όπου παρέμεινε ως την σεζόν 2003-04.

Επέστρεψε στην Αουρόρα Τζέζι για μόλις τέσσερις αγώνες το 2004, για να γυρίσει στην Μπράουνσβάιγκ μέχρι το 2006. Ολοκλήρωσε την καριέρα του στην ομάδα που τον ανέδειξε, την Μπόσνα Σαράγεβο το 2007, έχοντας κάνει ένα σύντομο πέρασμα από την Ελβετία και τη Φινλανδία.

Παράλληλα, πραγματοποίησε μεγάλη, χρονικά, καριέρα στην εθνική ομάδα της Βοσνίας, από το 1993 ως το 2006. Αγωνίστηκε σε τέσσερις διοργανώσεις του Ευρωμπάσκετ, με μεγαλύτερη επιτυχία την όγδοη θέση του 1993.

Μετά το τέλος της αγωνιστικής του καριέρας, εργάστηκε ως προπονητής στα τμήματα υποδομής της Μπάσκετ Ρίμινι μέχρι το 2014, όταν και ανέλαβε καθήκοντα βοηθού προπονητή στην ανδρική ομάδα του συλλόγου.

## Παραπομπές


## Πηγές
* Gordan Firic Basketball Player Profile
* Gordan Firic Europe Stats | Basketball-Reference.com
* Firic Gordan - Legabasket

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές βοσνιακών συλλόγων
Κατηγορία:Καλαθοσφαιριστές Αουρόρα Μπάσκετ Γέζι
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές φινλανδικών συλλόγων
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές ελβετικών συλλόγων
Ρέι Ντόρσετ

Ο **Ρέι Ντόρσετ **(αγγλ. *Ray Dorset* γεν. 1946), είναι τραγουδιστής και στιχουργός και μέλος του συγκροτήματος Mungo Jerry. Έγραψε πολλά τραγούδια που ανέβηκαν στα τσαρτς.
## Δισκογραφία (σόλο)
* Cold Blue Excursion - Dawn (LP 1972)
* Forgotten Land/New Way of Life (Single 1980)
* A Case for the Blues (als Peter Green & Friends) (CD 1984)
* Cold Blue Excursion - BeatGoesOn (CD 1995)
* No Frills – Ray Dorset sings Folk Songs (Fanclub-CD 1999)
* Katmandu (feat. Peter Green/Ray Dorset/Vincent Crane) (CD 2000)

## Παραπομπές


## Εξωτερικοί σύνδεσμοι
* 

Κατηγορία:Βρετανοί
Κατηγορία:Βρετανοί μουσικοί
Όρος Μάλαμπαρ

Το **Όρος Μάλαμπαρ** *(Mount Malabar)*, είναι ένα στρωματοηφαίστειο *(stratovolcano)*, που βρίσκεται αμέσως νότια του Μπαντούνγκ, της Δυτικής Ιάβας και της Ινδονησίας. Το προφίλ του είναι ευρύ με βασαλτικό ανδεσίτη, τύπο πετρώματος.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Στρωματοηφαίστεια
Κατηγορία:Όρη της Ινδονησίας
Κατηγορία:Ηφαίστεια της Ινδονησίας
Χάρης Λεμονόπουλος

Ο **Χάρης Λεμονόπουλος** (Πρέβεζα, 5 Ιουνίου 1923 - Σικάγο, 12 Μαΐου 1975) ήταν Έλληνας μουσικός και δεξιοτέχνης του μπουζουκιού και στιχουργός.

## Βιογραφία
Γεννήθηκε στην Πρέβεζα το 1923. Με την ολοκλήρωση των εγκύκλιων σπουδών του στο 1ο Δημοτικό Σχολείο Κατερίνης, πήγε στον Πειραιά  ώστε να συνεχίσει το γυμνάσιο και τις μουσικές του σπουδές.

Υπηρέτησε την θητεία του ως στρατιώτης στην Κατερίνη & ήταν από τα ιδρυτικά στελέχη της Εστίας Πιερίδων Μουσών.

Ο Λεμονόπουλος είχε πάθος με την κλασική μουσική και έπαιζε κλασικό βιολί αλλά και πιάνο, διαμόρφωσε την άποψη ότι επειδή το μπουζούκι έχει έκταση 4-5 οκτάβες όπως τα σολιστικά όργανα, μπορεί να παίξει κλασικούς σύνθετες, αρκεί να γίνουν αλλαγές στο ύφος και να παιχτούν με λεπτότητα.

Η πρώτη του επαφή με την μουσική ήταν το βιολί, η κιθάρα και αργότερα το μπουζούκι, όπου είχε εξίσου μεγάλη δεξιοτεχνία και στα τρία αυτά όργανα. Το 1961 ταξίδεψε στην Αμερική όπου και εργάστηκε εκεί σε διάφορα κέντρα ομογενών σε πόλεις των ΗΠΑ και του Καναδά, ενώ εκεί συνεργάστηκε και με τον τραγουδιστή Απόστολο Νικολαΐδη. Το 1967 ήταν σολίστ στο μπουζουκι στην 40μελή ορχήστρα στο θεατρικό “Ilya Darling” με πρωταγωνίστρια την Μελίνα Μερκούρη & μουσική Μανου Χατζηδάκι. Συμμετείχε επίσης στα πρώτα μουσικά σύνολα που έστησε ο Μίκης Θεοδωράκης για τις συναυλίες που έδινε στο εξωτερικό κατά την περίοδο της Χούντας.

## Θάνατος
Πέθανε στο Σικάγο του Ιλλινόις το 1975 σε ηλικία 52 ετών από εγκεφαλικό και κηδεύτηκε στη Κατερίνη.

## Παραπομπές


## Εξωτερικοί σύνδεσμοι
*  
*  στο Discogs   

Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Έλληνες συνθέτες
Κατηγορία:Έλληνες μπουζουκτσήδες